Cándido Saseta Echebarría

Cándido Saseta Echebarría  foi un militar vascu del exércitu de la República española siendo organizador de les milicies nacionalistes vasques durante la Guerra civil española.

Militar guipuzcoanu, ñació n'Hondarribia el 12 d'avientu de 1904. Del Institutu de San Sebastián pasó a los 15 años a l'Academia Militar d'Intendencia d'Ávila. Al entamar l'alzamientu militar de xunetu de 1936 yera capitán d'Intendencia de la guarnición de Vitoria. Fiel a la llegalidá republicana, sumóse a la columna qu'al mandu de Pérez Garmendia, partió pa Vitoria.

Nomáu xefe militar de la Comandancia d'Azpeitia, participó na creación del "Euzko Gudarostea" o Milicies Vasques (nacionalistes). Lluchó al cargu d'estos gudaris (milicianos vascos), pero n'inferioridá de condiciones, na retirada republicana a traviés de Guipúzcoa. Foi ún de los creadores de la llinia que, dende Lekeitio hasta Otxandio, llogró frenar l'avance de les brigaes nacionales. En xineru de 1937 foi nomáu Comandante d'"Euzko Gudarostea". En febreru d'esi mesmu añu foi unviáu al frente d'Asturies como xefe d'una de les dos brigaes que formaben la espedición vasca que collaboró na ofensiva gubernamental contra Uviéu y el pasiellu Grau. Nesti frente, na parroquia d'Areces (Les Regueres), alcontró la muerte'l 23 de febreru cuando se retiraba d'una posición que taba recibiendo un fuerte contrataque del enemigu. Ún de los batallones nacionalistes vascos llevó'l so nome.

 Referencies 

 Enllaces esternos 
Noticia en glayiu.org: Atopaos los restos de Cándido Saseta n'Areces (Asturies)
J. Enrique Menendez y Juan Álvarez «Coles botes puestes». El desastre de la II Brigada vasca nel Nalón. Revista "CASAMATA". ARAMA 36/37 (2008) pax. 9 a 25.

Categoría:Militares d'España
Categoría:Persones de Gipuzkoa